**CITATMOSAIK – GENRER**

1. Der var engang en konge, som havde tre døtre. Engang stod han med den ældste ved vinduet, og så ud i gården. Da kom en stor bjørn løbende ind i slotsgården og brummede og gjorde megen støj. ”Gå ud og jag den bort”, sagde kongen. Hun gik da derud og tog en stor kæp og jagede efter bjørnen.

Da sagde bjørnen: ”Kom og sid op på min ryg”! ”Nej, jeg vil ikke”! Sagde kongedatteren. ”Ja, ja”! brummede bjørnen og løb sin vej.

1. Enhver er berettiget til på tryk, i skrift og tale at offentliggøre sine tanker, dog under ansvar for domstolene. Censur og andre forebyggende forholdsregler kan ingensinde på ny indføres.
2. *(Nora, alene i stuen, går urolig omkring; tilsidst standser hun ved sofaen og tager sin kåbe.)*
Nora *(slipper kåben igen)*. Nu kom der nogen! *(mod døren; lytter.)* Nej, – der er ingen. Naturligvis – der kommer ingen idag, første juledag; – og ikke imorgen heller. – Men kanske – *(åbner døren og ser ud.)* Nej; ingenting i brevkassen; ganske tom. *(går fremover gulvet.)* Å tosseri! Han gør naturligvis ikke alvor af det. Der *kan* jo ikke ske noget sligt. Det er umuligt. Jeg har jo tre små børn.
*(Barnepigen, med en stor papæske, kommer fra værelset til venstre.)*
Barnepigen. Jo, endelig fandt jeg da æsken med maskeradeklæderne.
Nora. Tak; sæt den på bordet.
3. Sukker og smør piskes sammen, derefter tilsættes ægget. Krydderier + natron blandes i melet og æltes sammen med sukkerblandingen.
Rul dejen ud i fingertykke pølser. Skær den i småstykker og rul den til små kugler.
4. Det var ungen Svejdal,
han skulde Bolden lege;
Bolden drev i Jomfruens Bur.
5. KO DRÆBT VED SAMMENSTØD MED BIL
En ko blev i går på hovedvej 10 dræbt ved sammenstød med en motorvogn af mærket Opel Rekord, model 1968, ført af en rødhåret kvinde af normal legemsbygning, iført en blå spadseredragt, hvid bluse med flæser og sorte sko med rem om hælen.
6. Kære Ole og Hanne
Lige en lille hilsen fra Italien. Vejret er dejligt, og jeg får oplevet en masse og spist meget god mad.
Kærlig hilsen
Per
7. DET FØRSTE STED JEG BLEV ANBRAGT
LÅ I EN LILLE BY PÅ LANDET LIDT UDEN FOR VEJLE
DE UNGE SOM BOEDE DER VAR ALKOHOLIKERES AFKOM
DER MAGTEDE AT FØDE
MEN IKKE MAGTEDE DEN EKSISTENS
DER KOM UD AF DERES SKØD
JEG PISSEDE I BÅLET NÅR DE LAVEDE SNOBRØD
OG TOG HAVETRAKTOREN TIL BRUGSEN
NÅR PÆDAGOGERNE IKKE GAD KØRE
JEG BRUGTE ALLE MINE PENGE PÅ SMØGER
8. Pludselig befandt vi os midt i et overraskende landskab: lysende, hvide sandbakker til alle sider, vindblæste små træer der stod og vred sig under den store, åbne himmel. Vi hev frydefuldt efter vejret, som om vi dykkede op efter luft efter al for lang tid under vandet.
9. I aften, mere end 200 år efter at en tidligere koloni vandt retten til at bestemme over sin egen skæbne, fortsætter opgaven med at fuldende vores nation.

Den fortsætter på grund af jer.

Det gør den, fordi I bekræftede den ånd, der har besejret krig og krisetider. Den ånd, der har løftet nationen fra fortvivlelsens dyb til håbets tinder.

Troen på, at mens vi hver især forfølger vores egne drømme, er vi en amerikansk familie og rejser os eller falder som én nation og ét folk.

1. Jeg vil forsøge at skrive så roligt som muligt. Men når jeg løfter øjnene, ser jeg en ustandselig ildregn af gnister falde tæt udenfor vinduerne, og de bestandige knald fra det brændende slot når mine øren som knald af en tirailleurild. Man skriver med rystende hånd og sydende hoved.
2. 'Skyggernes hav’ begynder og slutter på god gammeldags manér med en fortæller, som henvender sig direkte til læseren i en caribisk havn, beder ham tage plads og lytte og måske betale en skilling, hvis han bryder sig om historien.
Undervejs glemmer man alt om fortælleren, men da han runder sin beretning af, viser han sig selv at være en af de få overlevende fra den ualmindelig dramatiske og komplicerede historie, han lige har serveret.